《素有足疾近苦头风伏枕经旬摩顶放踵慨然兴怀》
明代·薛始亨

频年服饵慕身轻，赢得萧萧白数茎。皂帽移家仍是客，篮舆没世可怜生。

登台纵遇房中笑，传檄应教枕上惊。老去臣精销已尽，唾壶愁击不胜情。

作者简介：薛始亨（一六一七-一六八六），字刚生，号剑公，别署甘蔗生、二樵山人。顺德人。明思宗崇祯间诸生。少与屈大均同学于岭南名儒陈邦彦。明亡后，始亨与大均同弃诸生，不复仕进，隐于草莽。国乱，寓于羊城，后返龙江。年五十出游于罗浮、西樵间。后入罗浮山为道士。年七十而卒。著有《蒯缑馆十一草》、《南枝堂稿》。清陈伯陶编《胜朝粤东遗民录》卷二有传。薛始亨诗，以何氏至乐楼丛书本《南枝堂稿》为底本，参校中山图书馆所藏民国蔡氏手抄本，叶恭绰校香山莫氏片玉书斋本（简称片玉斋本）。